
# Рөстәм Миңнеханов Бөтендөнья банкы вице-президенты белән очрашты

*18.01.2012*Бүген Татарстан Президенты Рөстәм Миңнеханов Бөтендөнья банкының Ауропа һәм Үзәк Азия илләре буенча вице-президенты Филипп ле Уэру белән очрашты.


Очрашу Мәскәүдә “Россия һәм дөнья: 2012-2020” Гайдар форумы кысаларында узды, анда шулай ук Бөтендөнья банкының Россия буенча элеккеге директоры Педро Альба, әлеге вазифада аны алыштырган Михал Рутковски, ТР Президентының тышкы элемтәләр департаменты директоры – ТР Президенты ярдәмчесе Искәндәр Мөфлиханов катнашты.


Очрашу барышында Татарстан Президентына Бөтендөнья банкының Россия буенча яңа директоры Михал Рутковски (ул әлеге вазифага 2012 елның 1 гыйнварында билгеләнгән) тәкъдим ителде. Рөстәм Миңнеханов Бөтендөнья банкының Татарстан белән нәтиҗәле хезмәттәшлеге өчен Филипп ле Уэруга рәхмәт сүзләрен җиткерде һәм банкның республика белән хезмәттәшлеге алга таба да киңәячәгенә, яңа уртак проектлар барлыкка киләчәгенә ышаныч белдерде.


*ТР Президенты матбугат хезмәте*
Рөстәм Миңнеханов Бөтендөнья банкы вице-президенты белән очрашты